Madaxweyne ku-xigeenka Somaliland, Mudane Cabdiraxmaan Cabdilaahi Ismaaciil (Saylici) oo halkaasi khudbad ka jeediyay ayaa si weyn ugu mahadceliyay wakaaladda biyaha ee Hargaysa iyo wasaaradda horumarinta biyaha, dadaal-ka dheer ee ay geliyeen hawshan, waxaanu xusay madaxweyne ku-xigeenku in guud ahaan-ba ay biyo yaraani ka jirto caasimadda islamrkaan aaanay jirin xaafad-xaafad kale ka biyo badani, waxaanu sheegay madaxweyne ku-xigeenku in xukuumadda Somaliland diyaar u tahay in ay bulshada caasimadda wada gaadhsiiso biyo ku filan waxaana kamid ahaa hadaladii madaxweyne ku-xigeenka “Marka hore waxaan hambalyaynayaa cid kasta oo ka qayb qaadatay kayd biyood kan casriga ah, waxaynu ognahay in guud ahaan caasimadu biyo yaraani ka jirto laakiin hadh iyo habeen waxaanu wadnaa dadaal aanu caqabadaas kaga gudubno,walaalayaal biyo waynu u wada baahannahay, mana haboona in aynu siyaasadayno biyaha, xaafadaha caasimadu waa isku wada mid, laakiin diyaar ayaanu u nahay in biyo la helo” ayuu yidhi madaxweyne ku-xigeenka Somaliland.
